als_Latn dik_Latn sag_Latn
Ndikimi ekologjik po rritet
Deri sa humbjet në diversitetin biologjik në botë janë në nivel kritik, Raporti mbi gjendjen e planetit 2014 thekson se një menaxhim i efektshëm i zonave të mbrojtura mund të ndihmojë botën bimorë dhe të kafshëve. Nepali për shkak të rritjes së numrit të popullatës së tigrave ne vitet e fundit është shembull i mirë.
Kërkesat e njerëzimit janë 50% më të mëdha se sa natyra mund të rigjenerohet. Kjo dmth që jemi duke shpyllëzuar më shpejtë se sa drunjtë mund të rriten, burimet e ujërave te ëmbla jemi duke i shpenzuar më shpejtë se mund të rigjenerohen, jemi duke emituar dioksid-karboni (CO2) më shpejtë se proceset natyrore mund ta largojnë në biomase dhe në detëra.
„Borxhi Ekologjik“ është sfida kryesore e shekullit 21 sepse gati tri të katërtat e popullatës botërore jeton në vendet që janë duke luftuar me deficite ekologjike dhe me të ardhura të vogla. Limitimet në resurse kërkojnë që ne të fokusohemi në përmirësimin e mirëqenies njerëzore në mënyra tjera, jo vetëm për mes rritjes ekonomike.
Ndarja e relacionit në mes ndikimit ekologjik dhe zhvillimit është prioriteti kryesor global i theksuar në raport. Deri sa ndikimi ekologjik për capita në vendet me të ardhura të mëdha është pese herë më i madh se në vendet me të ardhura më te ulëta, hulumtimet kanë treguar se është e mundur të arrihet rritje e standardit jetësor me shpenzime të qëndrueshme të burimeve.
Dhjetë vendet me ndikimin më të madh ekologjik per capita janë: Kuvajti, Katari, Emiratet e Bashkuara Arabe, Danimarka, Belgjika, Trinidad dhe Tobago, Singapuri, Shtetet e Bashkuara të Amerikës, Bahreini dhe Suedia.
Ndërlidhja me ndryshimet klimatike
Emetimet globale të dioksid-karbonit (CO₂) – janë shkaktari kryesor i ngrohjes globale – dhe janë duke ndikuar në diversitetin biologjik dhe biokapacitetet e planetit, dhe në mirëqenien njerëzore, sidomos në raport me furnizimin me ushqim dhe ujë.
Raporti vjen disa muaj pas studimit të Kombeve të Bashkuara, që tërhiqen vërejtjen në rritjen e ndikimit në ndryshimet klimatike dhe jepte dëshmi që ndryshimet klimatike janë duke ndikuar në shëndetin e planetit tonë. Më shumë se 200 lumenj botëror që ofrojnë strehim për mbi 2,5 miliardë njerëz, kanë mungesa të mëdha të ujit më së paku një muaj çdo vit.
Pasi gati se një miliardë njerëz vuajnë nga mungesa e ushqimit, raporti tregon se ndryshimet klimatike, në kombinim me ndryshimet ne dedikimin e tokës, rrezikon diversitetin biologjik dhe mund të dërgojë tek mungesë më e madhe e ushqimit.
Negociata konstruktive për marrëveshje ndërkombëtare për klimën është njëra prej mundësive që janë për të kontrolluar këto trende negative. Një marrëveshje globale do ti hapte rrugë krijimit të një ekonomie me dioksid të ulët duke marrë parasysh se përdorimi i lëndëve djegëse nga fosilet është faktori kryesor në ndikimin ekologjik.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn